
REFERAT DE APROBARE A
PROIECTULUI  DE HOTĂRÂRE


Privind trecerea din domeniul public al Municipiului Timișoara în domeniul privat al Municipiului Timișoara a terenului înscris în CF nr. 447694 Timișoara, nr. top. 7250/2 și împuternicirea Comisiei de Negociere cu Terții a Consiliului Local al Municipiului Timișoara pentru negocierea sultei în vederea încetării stării de coproprietate prin iesire din indiviziune cu plata sultei asupra cotei de 1/2   din terenul situat în strada Ștefan cel Mare nr. 48, înscris CF nr. 447694 Timișoara, 
nr. top. 7250/2, în suprafață de 605 mp

Terenul care face obiectul acestui proiect aparține intravilanului Municipiului Timișoara și este situat în strada Ștefan cel Mare nr. 48, imobilul fiind înscris în CF nr. 447707 Timișoara, nr. top 7252/1, în suprafață de 605 mp, cota de 1/2 fiind proprietatea SC Artemis Real Estate SRL. 
Proprietarii cotei de 1/2 din teren au solicitat prin adresă trecerea  terenului din domeniul public al Municipiului Timișoara în domeniul privat al Municipiului Timișoara, acesta nefiind de uz sau interes public și preluarea de către SC Artemis Real Estate SRL a cotei de 1/2  din terenul înscris în CF nr. 447694 Timișoara nr. top. 7250/2, proprietar Municipul Timișoara .
         Menționăm faptul că imobilul – teren nu poate fi partajat în natură în vederea valorificării acestuia prin edificare, drept urmare ieșirea din indiviziune prin plata unei sulte este valorificarea maximă a acestuia.  
Proprietarii cotei de 1/2 din teren au solicitat prin adresă înregistrată la Primăria Municipiului Timișoara cu nr. CT2022-000786/08.02.2022 trecerea  terenului din domeniul public al Municipiului Timișoara în domeniul privat al Municipiului Timișoara acesta nefiind de uz sau interes public și ieșirea din indiviziune asupra cotei de 1/2  din terenul înscris în CF nr. 447694 Timișoara nr. top. 7250/2, proprietar Municipul Timișoara.
Având în vedere prevederile OUG 57/2019 privind codul Administrativ, art.361, alin.(2) “Trecerea unui bun din domeniul public al unei unități administrative-teritoriale în domeniul privat al acesteia se face prin hotărâre a consiliului județean, respective a Consiliului General al Municipiului București ori a consiliului local al comunei, al orașului sau al municipiului, după caz, dacă prin lege nu se dispune altfel.”
Potrivit OUG 57/2019, art.286, alin.(4) “Domeniul public al comunei, al orașului sau al municipiului este alcătuit din bunurile prevăzute în anexa nr.4, precum și din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public național sau județean.”
          Prin prezentul referat se solicită și împuternicirea Comisiei de Negociere cu Terții a Consiliului Local al Municipiului Timișoara pentru aprobarea ieșirii din indiviziune cu sultă asupra terenului situat în strada Ștefan cel Mare nr. 48, înscris CF nr. 447694 Timișoara, nr. top. 7250/2, în suprafață de 605 mp, în vederea încetării stării de coproprietate între Municipiul Timișoara și SC Artemis Real Estate SRL, valorificându-se astfel terenul respectiv.
            Comisia de Negociere cu Terții a Consiliului Local al Municipiului Timișoara se va întruni doar după reglementarea situației juridice a terenului, precum și după stabilirea valorii terenului printr–un Raport de evaluare realizat de către evaluatorul, membru ANEVAR, cu care Municipiul Timișoara are relații contractuale.
           


Având în vedere cele de mai sus, considerăm oportun, iniţierea unui proiect de hotărâre Privind trecerea din domeniul public al Municipiului Timișoara în domeniul privat al Municipiului Timișoara a terenului înscris în CF nr. 447694 Timișoara, nr. top. 7250/2 și împuternicirea Comisiei de Negociere cu Terții a Consiliului Local al Municipiului Timișoara pentru negocierea sultei în vederea încetării stării de coproprietate prin iesire din indiviziune cu plata sultei asupra cotei de 1/2 din terenul situat în strada Ștefan cel Mare nr. 48, înscris CF nr. 447694 Timișoara, nr. top. 7250/2, în suprafață de 605 mp.

